ЗЕЛЕНА ПОВРТНА И БРАОН МРАМОРАСТА СТЕНИЦА - НОВЕ ШТЕТОЧИНЕ У БИЉНОЈ ПРОИЗВОДЊИ

Услед климатских промена које се дешавају у последњих десетак година, долази до продора нових штетних организама из топлијих подручја планете на просторе са умереном – континенталном климом. Томе доприноси и све гушћи и чешћи саобраћај, тако да се организми преносе на пошиљкама или средствима саобраћаја. На тај начин смо добили кукурузну златицу, нове сојеве рђе пшенице, парадајзовог и кромпировог мољца и још много других организама.

Међу последњима у низу интродукованих штетних организама је Браон мрамораста стеница (*Halyomorpha halys*), већ неколико година угрожава плодове пред дозревање у баштама и воћњацима. У јесен врши инвазију на ливаде, окућнице, шупе и куће.

Ова врста стенице је нова инвазивна врста у Србији и потенцијална је штеточина у наредним годинама на великом броју гајених биљака. Порекло јој је са простора далеког истока (Кина, Кореја, Јапан), где има 4-6 генерација годишње. У Европу је доспела 2004. Године, а у Србији први примерци су пронађени 2011. У Северној Америци је значајна штеточине соје јер хранећи се соковима из семена смањује принос, а такође и квалитет протеина и уља и клијавост семена. У Италији, у 2019. години су процењене велике штете на воћу.

Зелена повртна стеница (*Nezara viridula*) се све чешће појављује ћинећи исте штете. И она је нова, увезена врста, сличног понашања и циклуса развића. Порекло ове врсте је са простора Африке. Према сазнањима о штетама у другим земљама, где су се веома брзо прошириле, веће штете се могу очекивати и код нас веома брзо у наредним годинама,

На нашим просторима обе врсте имају једну генерацију годишње. Презимљавају у стадијуму одрасле јединке, а у пролеће на температурама изнад 12 ⁰Ц, почињу допунски да се хране и полажу јаја. Прве ларве се појављују тек у јулу, и августу. Штете наносе и ларве и имага сисањем биљних сокова из практично свих надземних делова биљака. Симптом напада су ситни беличасти округли убоди, који касније могу прерасти у некротичне пеге. На нападнутим плодовима често се, осим некротичних пега, уочава и појава деформација што умањује тржишну вредност плодова. Склоне су груписању те се често групно и селе са једног усева на други, прелазећи дневно и до 5 киломатара, тако да се не може предвидети где ће слетети Почетком јесени, јединке мраморасте стенице полазе у потрагу за местима повољним за презимљавање. Осим сличности, Зелена повртна и Браон мрамораста стеница се разликују у неким особинама. Као што су дужина периода и доба дана у коме се хране и време миграције на друге усеве. Zelena povrtna stenica се краће храни на околним биљкама и раније (јул) мигрира на друге усеве од Braon mramoraste, која мигрира у августу. Доба дана у коме је погодно сузбијање се разликује. Браон мрамораста стеница се у току ноћи налази у доњем делу биљке, а ујутру креће да се пење ка горњим деловима. Зелена стеница се у току ноћи налази на спољном делу биљака, а преко дана се креће према стаблу. Због тога, браон мраморасту стеницу сузбијамо у период 4-8 часова ујутру, а Зелену од 9-12 часова.

Највеће штете на поврћу и воћу а након тога долази до сељења на соју и кукуруз. Пошто ове стенице усисавају течну храну, приликом убода убацују ензиме које растварају меко ткиво плода и на тај начин га растварају. Код исхране тврдим семеном соје или кукуруза, убацују другу врсту дигестивног ензима, како би омекшале зрно и у течном облику га усисале.

Сузбијање ових стеница је отежано због њиховог начина живота. Хране се на плодовима или семену пред сазревање, када је отежана примена нсектицида. Да би се сачинила нека стратегија сузбијања ове врсте, потребно је познавање биолошког циклуса и понашања. Период у коме се може деловати на младе нимфе је 2-3 дана након излегања док су још на јајном леглу и то бакарним препаратима, који делују на њихове симбионтске бактерије. Под утицајем дигестивних ензима које ове стенице убризгавају у плод, мења се и састав инсектицида који падну на површину плода и долази до смањења ефикасности. Примена контактних инсектицида је једино могуће ефикасно решење. Пошто је наведена стеница нова врста, нема регистрованих препарата за њено сузбијање. Са друге стране, спада у фамилију Пентатомидае која се углавном сузбија препаратима на бази пиретроида (перметрин, делтаметрин), неоникотиноида (ацетамиприд) и органофосфата (фосмет). Код сузбијанја, треба водити рачуна о каренци примењених инсектицида. Препарати на бази пиретроида су погоднији јер имају краћу каренцу. Ако се ради само о ефикасности, и примени на ратарске усеве јер се каренца испоштује временом примене, (соја), Најефикаснија је комбинација делтаметрина и фосмета.

За човека је мрамораста стеница безопасан организам, мада су, у случају пренамножености јединки, у затвореном простору могуће алергијске реакције код осетљивих особа. Превентивне мере спречавања узнемиравајућег ефекта код људи подазумевају затварање рупа и отвора на објектима, постављање мрежа на вратима и прозорима, како би се спречио улазак у затворене просторе.

Мр Елеонора Онћ Јовановић, ПССС Београд